31979R1250
L 159/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1250/79 НА КОМИСИЯТА
от 26 юни 1979 година
относно определяне на изравнителни такси върху семената
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2358/71 на Съвета от 26 октомври 1971 г. относно общата организация на пазара на семена (1), последно изменен с Регламент (ЕИО) № 234/79 (2), и по-пециално член 6, параграф 5 от него,
като има предвид, че член 6, параграф 3 от Регламент (ЕИО) № 2358/71 предвижда, че когато офертната цена франко граница плюс митото за определен тип хибридна царевица за посев и идваща от страна, която не е членка, е по-ниска от съответната референтна цена, вносът се облага с изравнителна такса за хибрида от тази страна, при спазването на задълженията, резултат от обвързването с Общото споразумение за митата и търговията (ГАТТ); като има предвид, че изравнителната такса е равна на разликата между референтна цена и цената франко границата плюс митото;
като има предвид, че референтните цени за хибридна царевица за посев за 1979/1980 пазарна година бяха фиксирани в Регламент (ЕИО) № 1249/79 на Комисията (3);
като има предвид, че офертните цени франко граница за всяка страна са определени чрез използване на цялата отнасяща се информация; като има предвид, че тази отнасяща се информация е дефинирана в член 1, параграфи 1, 2 и 3 от Регламент (ЕИО) № 1665/72 на Комисията (4); като има предвид, че член 3 от същия регламент предвижда, че офертните цени франко граница за всяка страна ще бъдат определени чрез най-благоприятните възможности за покупка за въпросните продукти, пресметнати в съответствие с членове 1 и 2 от посочения регламент; като има предвид, че информацията за оферти, които нямат икономически ефект върху пазара поради незначителните количества, за които са направени, не трябва да се отчитат за целта на пресмятане на тези цени;
като има предвид, че по силата на член 2 от Регламент (ЕИО) № 1665/72, трябва да се прави адаптиране в случай на ценова информация, отнасяща се до етап, различен от границата на Общността; като има предвид, че по силата на член 4, параграф 2 от същия регламент, изравнителната такса трябва да се променя при отчитане на значителна вариация на офертната цена на граница;
като има предвид, че в резултат на прилагането на горепосочените разпоредби спрямо информацията, която по настоящем е на разположение на Комисията, изравнителната такса по отношение на някои типове хибриди трябва да се фиксира на нива, показани в приложението към настоящия регламент;
като има предвид, че поради това Регламент (ЕИО) № 68/79 на Комисията (5), последно изменен с Регламент (ЕИО) № 962/79 (6), който фиксира изравнителните такси за предходния период, следва да бъде отменен;
като има предвид, че мерките, предвидени в настоящия регламент, са в съответствие със становището на Управителния комитет по семената,
ПРИЕ НАСТОЯЩИЯ РЕГЛАМЕНТ:
Член 1
Изравнителните такса за семена се фиксират, както е показано в приложението.
Член 2
Регламент (ЕИО) № 68/79 се отменя.
Член 3
Настоящият регламент влиза в сила на 1 юли 1979 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юни 1979 година.